jkorsvik/nowiki_second_scrape_merged huggingface dataset:
Rodriguesnatthegre

Rodriguesnatthegre († Nycticorax megacephalus) var en mellomstor art i hegrefamilien (Ardeidae), og én av tre utdødde arter i slekten Nycticorax, som dessuten inkluderer de to nålevende artene natthegre (N. nycticorax) og nankinghegre (N. caledonicus). Arten var endemisk for øya Rodrigues (Maskarenene) i Indiahavet, cirka 560 km øst av Mauritius.


== Biologi ==
Faktaopplysninger om artens biologi eksisterer nærmest ikke, bortsett fra etter fossile beinrester og noen observasjoner i 1708 og 1726. Arten skal ha gått tapt før 1761, som følge av jakt og introduserte predatorer.


== Inndeling ==
Inndelingen under følger HBW Alive og er i henhold til Martínez-Vilalta & Motis (2018). Norske navn på artene følger Norsk navnekomité for fugl og er i henhold til Syvertsen et al. (2008, 2017). Navn og beskrivelser i parentes er ikke offisielle, men kun foreløpige beskrivelser.

Pelecaniformes, pelikanfugler
Threskiornithidae, ibisfamilien
Ardeidae, hegrefamilien (19 slekter, 69 arter)
Zonerodius (monotypisk)
Tigriornis (monotypisk)
Tigrisoma (3 arter)
Agamia (monotypisk)
Cochlearius (monotypisk)
Zebrilus (monotypisk)
Botaurus (4 arter)
Ixobrychus (10 arter)
Gorsachius (3 arter)
Calherodius (monotypisk)
Nycticorax, (typiske natthegrer), (5 arter)
N. duboisi, (réunionnatthegre) (utdødd)
N. mauritianus, (mauritiusnatthegre) (utdødd)
N. megacephalus, (rodriguesnatthegre) (utdødd)
N. nycticorax, natthegre
N. caledonicus, nankinghegre
Nyctanassa, (amerikanske natthegrer), (2 arter)
Butorides (monotypisk)
Ardeola, (damhegrer), (6 arter)
Bubulcus (monotypisk)
Ardea (14 arter)
Syrigma (monotypisk)
Pilherodius (monotypisk)
Egretta (12 arter)
Scopidae, skyggefuglfamilien
Balaenicipitidae, treskonebbfamilien
Pelecanidae, pelikanfamilien


== Referanser ==


== Eksterne lenker ==
(en) Rodriguesnatthegre i Encyclopedia of Life 
(en) Rodriguesnatthegre i Global Biodiversity Information Facility 
(en) Rodriguesnatthegre hos Fossilworks 
(en) Kategori:Nycticorax megacephalus – bilder, video eller lyd på Wikimedia Commons
Bermudanatthegre

Bermudanatthegre († Nyctanassa carcinocatactes) var en mellomstor art i hegrefamilien (Ardeidae) i slekten Nyctanassa, som dessuten inkluderer gulkronehegre (N. violacea). Arten var endemisk for øygruppen Bermuda vest i Atlanterhavet, cirka 1 050 km øst for Cape Hatteras i Nord-Carolina, USA (Nord-Amerika).
Bermudanatthegre har av og til blitt plassert i slekten Nycticorax.


== Biologi ==
Faktaopplysninger om artens biologi eksisterer nærmest ikke. Arten ble trolig utryddet som følge av at øyene ble bosatt på 1600-tallet.


== Inndeling ==
Inndelingen under følger HBW Alive og er i henhold til Martínez-Vilalta & Motis (2018). Norske navn på artene følger Norsk navnekomité for fugl og er i henhold til Syvertsen et al. (2008, 2017). Navn og beskrivelser i parentes er ikke offisielle, men kun foreløpige beskrivelser.

Pelecaniformes, pelikanfugler
Threskiornithidae, ibisfamilien
Ardeidae, hegrefamilien (19 slekter, 69 arter)
Zonerodius (monotypisk)
Tigriornis (monotypisk)
Tigrisoma (3 arter)
Agamia (monotypisk)
Cochlearius (monotypisk)
Zebrilus (monotypisk)
Botaurus (4 arter)
Ixobrychus (10 arter)
Gorsachius (3 arter)
Calherodius (monotypisk)
Nycticorax, (typiske natthegrer), (5 arter)
Nyctanassa, (amerikanske natthegrer), (2 arter)
N. violacea, gulkronehegre
N. carcinocatactes, (bermudanatthegre) (utdødd)
Butorides (monotypisk)
Ardeola, (damhegrer), (6 arter)
Bubulcus (monotypisk)
Ardea (14 arter)
Syrigma (monotypisk)
Pilherodius (monotypisk)
Egretta (12 arter)
Scopidae, skyggefuglfamilien
Balaenicipitidae, treskonebbfamilien
Pelecanidae, pelikanfamilien


== Referanser ==


== Eksterne lenker ==
(en) bermudahegre i Encyclopedia of Life 
(en) bermudahegre i Global Biodiversity Information Facility 
(no) bermudahegre hos Artsdatabanken 
(en) bermudahegre hos Fossilworks 
(en) Kategori:Nyctanassa carcinocatactes – bilder, video eller lyd på Wikimedia Commons
Paris–Roubaix 1909

Paris–Roubaix 1909 fant sted den 11. april 1909 og var den 14. utgaven av det tradisjonsrike endagsrittet i Frankrike. Rytterne startet i Paris og gikk i mål på velodromen i Roubaix etter å ha syklet en strekning på 276 km. Vinneren var Octave Lapize fra Frankrike.


== Resultater ==


== Referanser ==


== Eksterne lenker ==
(en) 1909 Paris-Roubaix – kategori av bilder, video eller lyd på Commons
Never Let It Go

«Never Let It Go» er en svensk discopoplåt fra 2002, komponert av Marcos Ubeda og fremført av gruppen Afro-Dite. Sangen vant svenske Melodifestivalen i 2002, og var den første vinnerlåten i konkurransens historie som ble fremført på et annet språk enn svensk. Gjennom seieren i Melodifestivalen ble sangen Sveriges bidag i Eurovision Song Contest 2002 i Tallinn. «Never Let It Go» var blant favorittene, men endte til slutt som nummer 8 av 24 deltakere.


== Bakgrunn ==
Låten er komponert av Marcos Ubeda og var en av deltakerne i Melodifestivalen i 2002. Sangen ble fremført av gruppen Afro-Dite, som besto av Gladys del Pilar, Blossom Tainton og Kayo Shekoni. Dette året var det flere store endringer i den svenske konkurransen. Arrangementet ble utvidet til å omfatte fire semifinaler, en sistesjanse og finalen i Stockholm lørdag 1. mars 2002. Deltakerne kunne også synge på det språket de selv ønsket, for første gang i konkurransens historie. «Never Let It Go» vant sin delfinale i Norrköping og vant til slutt finalen i Globen. Sangen ble dermed Sveriges bidrag til den internasjonale finalen i Tallinn i Estland lørdag 25. mai samme år.Foran den internasjonale finalen var Sverige blant favorittene til å vinne konkurransen, sammen med Tyskland og Storbritannia. Afro-Dite og Sverige var det tolvte landet ut på scenen av 24 deltakere. Sangen er en discoinspirert, rask poplåt, og Afro-Dite stilte på scenen i sølvkjoler. Tross favorittstemplet fikk «Never Let It Go» bare 72 poeng og en åttendeplass. Den høyeste poengsummen var 12 poeng fra Bosnia-Hercegovina.


== Utgivelse ==
Sangen ble utgitt som maxi-singel etter den svenske finalen.


=== Sporliste ===


== Listeplasseringer ==
Den svenske versjonen toppet Sverigetopplistan, og den lå på SR P3s Trackslistan i syv uker med en tredjeplass som høyeste notering. «Never Let It Go» nådde imidlertid ikke Svensktoppen, siden kun svenskspråklige låter var tillatt på listen denne tiden. Først året etter ble ikke-svenskspråklige sanger tillatt på Svensktoppen.


== Referanser ==
Give Me Your Love

«Give Me Your Love» er en svensk popslager fra 2003, komponert av Carl Lösnitz og Calle Kindbom, og fremført av popduoen Fame. Sangen vant svenske Melodifestivalen i 2003 og var Sveriges bidag i Eurovision Song Contest 2003 i Riga. Der endte sangen som nummer 5 av 26 deltakere. I Norge fikk sangen oppmerksomhet etter at NRK-kommentator Jostein Pedersen kalte den for en «melkeblek ABBA-kopi», og videre at Fame hadde mindre «utstråling enn bokhyllen Ivar fra IKEA».


== Bakgrunn ==
Låten er komponert av Carl Lösnitz og Calle Kindbom, og var blant deltakerne i Melodifestivalen 2003. Sangen ble fremført av duoen Fame, bestående av Jessica Andersson og Magnus Bäcklund som var kjent etter å ha deltatt i talentprogrammet Fame Factory på TV4 Sverige.
«Give Me Your Love» vant sin delfinale i Göteborg og deretter finalen i Globen i Stockholm lørdag 15. mars 2003.Gjennom seieren i Melodifestivalen ble «Give Me Your Love» Sveriges bidrag til Eurovision Song Contest 2003 i Latvias hovedstad Riga. I Riga var Sverige det 25. og nest siste landet ut på scenen av 26 deltakere. Sangen fikk til sammen 107 poeng og endte på en femteplass. Den høyeste poengsummen kom fra Romania som ga 12 poeng. De norske tv-seerne ga 7 poeng.


=== Norsk harselas ===
Etter den europeiske finalen fikk både sangen og duoen Fame oppmerksomhet i Norge, takket være NRKs mangeårige kommentator, Jostein Pedersen. På direkten under finalen sa Pedersen at Fame hadde «mindre utstråling enn bokhyllen Ivar fra IKEA», og at «Give Me Your Love» var en «melkeblek ABBA-kopi». Kommentarene vekket irritasjon i Sverige og endte med at EBU foretok en granskning av Pedersens kommentarer, uten at det kom noen konsekvenser i ettertid.I 2004 deltok duoen på nytt i Melodifestivalen og kom på sjetteplass med sangen «Vindarna vänder oss».


== Utgivelse ==
«Give Me Your Love» ble utgitt av plateselskapet M&L Records.


=== Sporliste ===


== Listeplasseringer ==
Sangen toppet den svenske singellisten og nådde en fjerdeplass på Svensktoppen.


== Referanser ==
Dortledhaugen

Dortledhaugen (1-5, 2–156) er en blindvei nordover fra Steinsvikvegen (Fv179), beliggende i Steinsvik i Ytrebygda bydel, ca 10 km sør-sørvest for Bergen sentrum.
Bebyggelsen består av eneboliger (1-48) og rekkehus (50-156). Rekkehusene er tilsluttet Steinsviken borettslag/ BOB


== Beliggenhet ==
Dortledhaugen ligger på en flate ovenfor Steinsviken, en vik sør i Nordåsvannet, med utsikt mot Feråsen, Solheia og delvis over Nordåsvannet. 
Atkomst til Dortledhaugen med bil fra Steinsvikvegen (Fv179), mens det går stier til Steinsvikskrenten, Nordåsvegen og ned Kleviadalen til Nordåsbrotet.


== Referanser ==
Det gör ont

«Det gör ont», engelsk tittel: «It Hurts», er en svensk popslager fra 2004, komponert av Orup og fremført av popartisten Lena Philipsson. Den svenskspråklige versjonen vant svenske Melodifestivalen i 2004 og var Sveriges bidag i Eurovision Song Contest 2004 i Istanbul. Der ble sangen fremført på engelsk og endte på femteplass i finalen.


== Bakgrunn ==
Låten er komponert av låtskriveren og sangeren Thomas Eriksson, best kjent under kallenavnet Orup. Han hadde en lang og bred karriere som musiker bak seg, og det samme hadde artisten Lena Philipsson som fremførte den svenske versjonen i Melodifestivalen 2004. Philipsson hadde tidligere deltatt en rekke ganger i Melodifestivalen og gjort suksess med sanger som «Kärleken är evig» (1986) og «Dansa i neon» (1987).
«Det gör ont» vant sin delfinale i Malmö og deretter finalen i Globen i Stockholm lørdag 20. mars 2004.Gjennom seieren i Melodifestivalen ble «Det gör ont» Sveriges bidrag til Eurovision Song Contest 2004 i Istanbul i Tyrkia. Der ble sangen oversatt til engelsk med tittelen «It Hurts». I Istanbul var Sverige direktekvalifisert til finalen og var det 24. og siste landet ut på scenen av 24 deltakere. Lena Philipsson stilte i rosa miniskjørt-drakt og med et hvitt mikrofonstativ som utgjorde en viktig del av koreografien av Hans Marklund.Sangen fikk til sammen 170 poeng og endte på en femteplass sammen med Kypros. Sangen fikk 12 poeng fra Norge, Danmark, Finland og Irland.


== Utgivelse ==
Både den svenske og engelske versjonen av sangen ble utgitt av Columbia Records i mars 2004, like etter den svenske finalen.


=== Sporliste ===
Svensk versjon:

Engelsk versjon:


== Listeplasseringer ==
Sangen ble en stor hit i Sverige, og den svenskspråklige versjonen toppet den svenske singellisten. Den engelske versjonen gikk også inn på singellisten og nådde en fjerdeplass. Den svenske versjonen toppet også Svensktoppen og SR P3s Trackslistan.


== Referanser ==
Paris–Roubaix 1910

Paris–Roubaix 1910 fant sted den 27. mars 1910 og var den 15. utgaven av det tradisjonsrike endagersrittet i Frankrike. Rytterne startet i Paris og gikk i mål på velodromen i Roubaix etter å ha syklet en strekning på 266 km. Vinneren av det profesjonelle rittet var Octave Lapize fra Frankrike.I tillegg til rittet for profesjonelle, var det to andre Paris–Roubaix ritt i 1910. Den 15. mai ble rittet for amatører avholdt, som første del av rittet Paris–Brussel. Vinneren av etappen var Louis Mottiat. To ukere seinerer ble et annet ritt Paris–Roubaix avhold, denne gangen for uavhengige. Dette rittet ble vunnet av Marcel Baumier.


== Resultater ==


== Referanser ==


== Eksterne lenker ==
(en) 1910 Paris-Roubaix – kategori av bilder, video eller lyd på Commons
Odd Georg Larsen

Odd Georg Larsen (født 8. mars 1945) er en forfatter, bosatt i Träskända i Finland.


== Bibliografi ==
Til den gule paviljongen, noveller, Aschehoug (1976)
Flukt, roman, Aschehoug (1977)
Bristepunkt, noveller, Solum (1981)
Blå horisont 1919, roman, Grøndahl (1984)


== Referanser ==


== Kilder ==
Presentasjon av Odd Georg Larsen i Forfatterkatalogen på Forfattersentrums nettsider
Elisabeth Helland Larsen

Elisabeth Helland Larsen (født 27. april 1973) er en norsk skuespiller, klovn og barnebokforfatter, bosatt i Oslo.
Hun er utdannet skuespiller ved Ecole Jacques Lecoq i Paris, og har studert ved Norsk Barnebokinstitutt. Larsen har arbeidet som klovn i mer enn 20 år, og har blant annet vært kunstnerisk leder for Sykehusklovnene. 


== Bibliografi ==
Barn, kunst og kultur, medforfatter, sakprosa, Universitetsforlaget (2013)
Klovn! sakprosa for barn og ungdom, illustrert av Eldbjørg Ribe, Cappelen Damm (2014)
Jeg er Døden, barnebok, illustrert av Marine Schneider, Magikon (2015)
Magisk Medisin, Sykehusklovnene, med Bente Frøytlog, sakprosa, Z-forlag (2016)
Jeg er livet, barnebok, illustrert av Marine Schneider, Magikon (2016)
Jeg er klovnen, barnebok, illustrert av Marine Schneider, Magikon (2017)


== Kilder ==
Presentasjon av Elisabeth Helland Larsen i Forfatterkatalogen på Forfattersentrums nettsider
Presentasjon av Elisabeth Helland Larsen på Magikon forlags nettsider
Ekheim

Ekheim er en villa i dragestil på Kråkerøy i Fredrikstad, oppført på 1870-tallet og ombygd og utbygd på 1890-tallet, da huset tilhørte sagbrukseier Hans C. Kiær og hans kone Pauline. Den er tegnet av arkitekt Ole Sverre fra Fredrikstad. Anlegget karakteriseres som herskapelig med stor detaljrikdom. Foran huset ligger en stor romantisk park. Bygningen var opprinnelig malt i mørke farger med røde omramminger. I 1913 ble den malt hvit. Bygningen er fra 2005 eiet av Europris-gründer Terje Høili som har ført den tilbake til fordums prakt.


== Kilder ==
Lars Ole Klavestad: Eventyrlig byggekunst. Da dragestilen kom til Østfold.
Bente Bjar: Evenyrlige Ekheim. Historisk vandring gjennom hus og hage. 2016.
Markus Lantto

Erik Markus Alexander Lantto (født 20. mai 1973) er en svensk-norsk instrumentbygger, billedkunstner og forfatter fra Masugnsbyn i Kiruna kommune i Sverige. Fra 2004 har han vært bosatt i Trondheim.Lantto har en mastergrad fra Konsthögskolan i Umeå, og videreutdanning i «artist books» fra samme høyskole.


== Bibliografi ==
Bruken av gjedde, kortprosa, Samlaget (2014)
Sjå han sykle, roman, Samlaget (2017)


== Referanser ==


== Kilder ==
Presentasjon av Markus Lantto i Forfatterkatalogen på Forfattersentrums nettsider
Presentasjon av Markus Lantto på Samlagets nettsider


== Eksterne lenker ==
markuslantto.com/
Las Vegas (sang med Martin Stenmarck)

«Las Vegas» er en svensk popslager fra 2005 som er komponert av Johan Fransson, Niklas Edberger, Tim Larsson og Tobias Lundgren. Sangen ble fremført på engelsk av artisten Martin Stenmarck i svenske Melodifestivalen 2005, der den vant. «Las Vegas» ble dermed Sveriges bidag i Eurovision Song Contest 2005 i Kyiv, og endte der som nummer 19 av 24 – Sveriges dårligste plassering på 13 år.


== Bakgrunn ==
Låten er komponert av låtskriverkvartetten Johan Fransson, Niklas Edberger, Tim Larsson og Tobias Lundgren, og den var en av deltakerne i Melodifestivalen 2005. Til å fremføre sangen hadde låtskriverne hentet musikalartisten Martin Stenmarck.
Sangen vant delfinale 3 i Skellefteå, og vant til slutt hele finalen i Globen i Stockholm 12. mars 2005.Med seieren i Melodifestivalen ble «Las Vegas» Sveriges bidrag til Eurovision Song Contest 2005 i Kiev i Ukraina. I Kiev var Sverige direktekvalifisert til finalen og var det 14. landet ut på scenen av 24 deltakere. For første gang på mange år var ikke Sverige blant favorittene, og sangen fikk bare 30 poeng i finalen og endte som nummer 19 av 24. Dette var Sveriges dårligste plassering i konkurransen siden 1992, da Christer Björkman kom nest sist med «I morgon är en annan dag». Det norske seerne ga bare 1 poeng til «Las Vegas»


== Utgivelse ==
«Las Vegas» ble gitt ut på CD av CMC International i mars 2005.


=== Sporliste ===


== Listeplasseringer ==
Tross sangens svake plassering i Eurovision Song Contest, gikk «Las Vegas» til topps på den svenske singellisten. Sangen nådde også en andreplass på Svensktoppen og en femteplass på SR P3s Trackslistan.


== Referanser ==
Morten Langeland

Morten Langeland (født 1986 i Kristiansand) er en norsk forfatter. Langeland har studert litteraturvitenskap og idéhistorie ved Universitetet i Oslo, og deltatt på Forfatterstudiet i Bø og Skrivekunstakademiet i Hordaland. Langeland debuterte i 2012 med diktsamlingen Æ æ å. Han har gitt ut fem lyrikksamlinger, én novellesamling og to romaner, Sørgerender (2021) og Fifty/Fifty (2022). Han mottok Stig Sæterbakkens minnepris for 2016 og Sultprisen for 2020.Han er litteraturkritiker i Klassekampens Bokmagasin og med i redaksjonen til forlaget House of Foundation.


== Bibliografi ==
Æ æ å, lyrikk, Kolon (2012)
Bavian, lyrikk, House of Foundation (2014)
Den egentlige kommunen, lyrikk, Flamme (2015)
Zoonetter, lyrikk, Flamme (2017)
Svamp, lyrikk, Flamme (2019)
Barbar, prosastykker, Flamme (2020)
Sørgerender, roman, Flamme (2021)
Fifty/Fifty, roman, Flamme (2022)


== Referanser ==


== Kilder ==
(no) Presentasjon av Morten Langeland i Forfatterkatalogen på Forfattersentrums nettsider
(no) Presentasjon av Morten Langeland på Flamme forlags nettsider
(no) Presentasjon av Morten Langeland på Kolon forlags nettsider
Bjarte Sveinsvoll Dagestad

Bjarte Sveinsvoll Dagestad (født 1. oktober 1969 i Stavanger) er en norsk lokalpolitiker for Høyre. Han var ordfører i Forsand kommune i Rogaland fra 2015 til 2019. Dagestad var representant i Forsand kommunestyre fra 2011, og ble i 2015 første Høyre-ordfører i kommunen. Han ble også lansert som mulig ordførerkandidat for Sandnes Høyre i kraft av kommunesammenslåingen mellom Forsand og Sandnes 1. januar 2020., noe han etter en votering ikke ble.Han er innvalgt i Sandnes kommunestyre, og sitter i formannskapet.


== Ordfører og politiker i Forsand ==
Etter å vært kommunestyrerepresentant i fire år overtok Dagestad som ordfører etter kommunevalget i 2015 som første Høyre-representant etter KrFs Ole Tom Guse, som hadde vært ordfører i to perioder fra 2007. I perioden hans har Forsand-politikken vært svært aktiv, hovedsakelig grunnet sammenslåingen med Sandnes kommune, som fant sted den 1. januar 2020. Blant annet har saker som videre drift av fergeforbindelsen Høgsfjordsambandet, mulig grenseendring, politisk uro, anmeldelser og hans kandidatur som Sandnes Høyres ordførerkandidat, gjort at Dagestad har vært mye i media.


== Partipolitisk engasjement ==
Dagestad har vært partipolitisk aktiv siden 2011, og har vært delegat til Høyres landsmøte hvert år fra 2016, samt å ha deltatt på fylkesårsmøtene i Rogaland Høyre siden 2012, unntatt i 2018.
Ved stortingsvalget i 2017 ble Høyre størst i Forsand.


== Referanser ==
Royal Logistic Corps

Royal Logistic Corps (RLC) er en våpenart i British Army med ansvar for logistikk, herunder tren og intendantur. RLC ble dannet 5. april 1993 gjennom foreningen av fem våpenarter:
Royal Engineers Postal and Courier Service
Royal Corps of Transport
Royal Army Ordnance Corps
Royal Pioneer Corps
Army Catering CorpsRLC er den største våpenarten i British Army og består av avdelinger i både de stående styrkene og i arméreserven.Hovedkvarteret til RLC er Dettingen House ved Princess Royal Barracks nær Camberley i Surrey. Det ledes av en oberst (Colonel RLC) som profesjonelt overhode for våpenarten, med ansvar for korpsånd, kampånd, regimentstøtte og RLCs trommekorps.


== Referanser ==


== Eksterne lenker ==
(en) Royal Logistic Corps – kategori av bilder, video eller lyd på Commons
The Worrying Kind

«The Worrying Kind» er en svensk pop-rocksang fra 2007 som er komponert av Ola Salo og fremført av hans daværende band, glamrockgruppen The Ark. Sangen ble fremført på engelsk i svenske Melodifestivalen 2007, der den vant over blant annet den fremtidige vinneren av Eurovision Song Contest 2015 Måns Zelmerlöws «Cara mia». «The Worrying Kind» ble dermed Sveriges bidag i Eurovision Song Contest 2007 i Helsingfors, og endte der som nummer 18 av 24.


== Bakgrunn ==
Låten er komponert av Ola Salo, som i 2007 var frontfigur i glamrockbandet The Ark. Sangen var blant deltakerne i Melodifestivalen 2007 og ble fremført av The Ark. Sangen vant delfinalen i Göteborg, og den vant til slutt hele finalen i Globen i Stockholm 10. mars 2007. Sangen fikk flest poeng av både juryer og seere.
Med seieren i Melodifestivalen ble «The Worrying Kind» Sveriges bidrag til Eurovision Song Contest 2007 i Helsingfors i Finland. I Helsingfors var Sverige direktekvalifisert til finalen og var det tolvte landet ut på scenen av 24 deltakere. Tross at sangen var nevnt som en utfordrer til seieren, fikk den bare 51 poeng og endte som nummer 18 av 24. Sangen fikk 12 poeng fra både Norge og Danmark. Etter det skuffende resultatet var svenske tv-seere svært kritiske til konkurransen og kommenterte: «lägg ner skiten!» om konkurransens fremtid. Svenske medier kalte også resultatet for «en fiasko».


== Utgivelse ==
«The Worrying Kind» ble gitt ut som CD-singel og digital nedlastning av plateselskapet Roxy Recordings 7. mars 2005.


=== Sporliste ===


=== Medvirkende ===
Medvirkende musikere på singelen:

Bass – Leari
Trommer – Sylvester Schlegel
Lydassistent – Simon Koudriavtsev
Gitar – Jepson, Martin Axén
Keyboard – Jens Andersson (2)
Mastering – Björn Engelmann
Produsent – The Ark
Produksjon, innspilling og miksing – Marco Manieri
Vokal – Ola Salo
Støttevokal – Elisabeth Fornander, Maria Lilja
Låtskriver – Ola Salo


== Listeplasseringer ==
Tross sangens svake plassering i Eurovision Song Contest, toppet «The Worrying Kind» både den svenske singellisten, Svensktoppen og SR P3s Trackslistan.


== Referanser ==
Siri M. Kvamme

Siri Milde Kvamme (født 19. juni 1975 i  Stanghelle i Vaksdal ) er en norsk kulturjournalist og romanforfatter, bosatt i Haugesund.
Hun er utdannet ved Universitetet i Bergen, der hun har studert litteraturvitenskap. Hun har også gått på forfatterstudiet i Bø (1995), og Skrivekunstakademiet i Hordaland (1999). I 2001 tok hun forfatterutdanningen Litterär gestaltning på Universitetet i Göteborg.
Kvamme arbeidet som frilansjournalist og bokanmelder for Bergens Tidende i årene 1996 til 2010. Hun har også vært tekstforfatter i reklamebyrå. I hjembyen har hun  gjort seg bemerket som spaltist i Haugesunds Avis og som drivkraft bak Litterær Salong.


== Bibliografi ==
Raud og frå seg, roman, Samlaget (2001)
Vinterhjerte, roman, Cappelen Damm (2008)
Nattgjengar, roman, Cappelen Damm (2012)
Verden leker gjemsel, roman, Cappelen Damm (2016)
Vidunderlege Vera, roman, Cappelen Damm (2020)


== Kilder ==
Presentasjon av Siri M. Kvamme i Forfatterkatalogen på Forfattersentrums nettsider
Presentasjon av Siri M. Kvamme på Cappelen Damms nettsider


== Eksterne lenker ==
«Siri M. Kvamme» på allkunne.no
Digitaliserte bøker av Siri M. Kvamme i Nasjonalbiblioteket
Artikler av Siri M. Kvamme i Norart
Joint Task Force North

Joint Task Force North (JTF-N), tidligere JTF-6, er et hovedkvarter underlagt U.S. Northern Command med ansvar for kommando og kontroll under militære operasjoner til bekjempelse av narkotikahandel og terrorisme rettet mot USAs territorium. JTF-N er forlagt til Fort Bliss i Texas.JTF-N støtter USAs føderale politimyndigheter i å identifisere og avskjære transnasjonale kriminelle organisasjoners aktiviteter i, og langs, områdene inn mot USAs landområde.
JTF-N ble opprinnelig dannet som Joint Task Force Six (JTF-6) i november 1989 med utelukkende fokus på bekjempelse av narkotikahandel. I 2004, i kjølvannet av terrorangrepet 11. september 2001, ble kontraterrorisme tilføyet til oppdraget og navnet endret til JTF North.


== Referanser ==


== Eksterne lenker ==
Offisielt nettsted 
(en) Joint Task Force North (United States) – kategori av bilder, video eller lyd på Commons